“คลัง” ตั้งทีมกฎหมาย ฟันชาวเน็ตโพสต์ป่วน ปมรับเงินเยียวยา 5 พัน
"กระทรวงการคลัง" ตั้งทีมกฎหมาย ฟันชาวเน็ตโพสต์ป่วน ปมรับเงินเยียวยา 5 พัน
"กระทรวงการคลัง" ตั้งทีมกฎหมาย ฟันชาวเน็ตโพสต์ป่วน ปมรับเงินเยียวยา 5 พัน
9 เม.ย. 2563

ผู้สื่อข่าวรายงานว่า วันนี้ (9 เม.ย.63)​ นายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงการจ่ายเงินเยียวยา 5,000 บาท ในวันแรก (8 เม.ย.) ให้กับพี่น้องประชาชนที่ได้รับความเดือดร้อนและผ่านหลักเกณฑ์ ​ว่าทุกอย่างเป็นไปด้วยความเรียบร้อย
ส่วนกรณีที่มีชาวเน็ตชี้เป้าคนหญิงสาวคนหนึ่งที่โพสต์ข้อความบอกว่า ได้รับเงิน 5,000 บาทเข้าบัญชี เป็นเพียงเศษเงินหลังตู้เย็น และเมื่อเข้าไปดูก็พบรูปภาพแสดงให้เห็นถึงการใช้ชีวิตหรูหรานั้น ทางกระทรวงการคลังให้เจ้าหน้าที่ตรวจสอบแล้วว่า บุคคลดังกล่าวเข้าหลักเกณฑ์มาได้อย่างไร
ทั้งนี้ หากตรวจสอบแล้วพบว่ามีการให้ข้อมูลเท็จ หรือไม่ถูกต้อง กระทรวงการคลังจะดำเนินการเรียกเงินคืนทันที แต่หากเป็นการโพสต์ข้อมูลเท็จ สร้างความวุ่นวายในสังคม ก็จะส่งให้กระทรวงดิจิทัลเพื่อเศรษฐกิจและสังคม ตรวจสอบ ซึ่งขณะนี้เริ่มมีการโพสต์สร้างความสับสนวุ่นวายในโลกออนไลน์ กระทรวงการคลังจึงตั้งทีมกฎหมายเข้าไปดูแลโดยเฉพาะแล้ว